દેશમાં મોડા તો મોડ પરંતુ મેઘાનું આગમન થઇ ચૂક્યું છે. કેરળથી લઇને ઉત્તરાખંડ સુધી દેશમાં વરસાદની મૌસમ પૂરજોશમાં જામી છે. આવા સમયે રિમઝિમ વરસાદ વરસતો હોય ત્યારે ઘણા એવા આહલાદ્દક દ્રશ્યો સર્જાતા હોય છે જે ખરેખર આપણા મન મોહી લે છે. આ દ્રશ્યોમાં આકાશમાં વાદળો કંઇ એવી રીતે જામ્યા હોય જેમ કે રૂના પૂમડા. અને વરસાદ પડે આખી ધરતી પરના વૃક્ષો ભીંજાઇને નવું રૂપ ધારણ કરી લે ત્યારે દૂરથી એવું લાગે કે જાણે કોઇ ચિત્રકારે ચિત્ર દોર્યું હોય.